# Úradný vestník C 62A/20.

| | ISSN 1977-1037 |
| --- | --- |
| Úradný vestník
  Európskej únie | C 62A |
| | |
| Slovenské vydanie | Informácie a oznámenia | Ročník 6620. februára 2023 |

ISSN 1977-1037

Úradný vestník

Európskej únie

C 62A

Slovenské vydanie

Informácie a oznámenia

Ročník 6620. februára 2023

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska centrálna banka |
| 2023/C 62 A/01 | Oznámenie o vyhlásení výberového konania na obsadenie pozícií členov Rady pre trhovú infraštruktúru nepochádzajúcich z centrálnych bánk a na vytvorenie zoznamu náhradníkov (Ref. PRO-008792) | 1 |

Obsah

Strana

V   Oznamy

ADMINISTRATÍVNE POSTUPY

Európska centrálna banka

2023/C 62 A/01

Oznámenie o vyhlásení výberového konania na obsadenie pozícií členov Rady pre trhovú infraštruktúru nepochádzajúcich z centrálnych bánk a na vytvorenie zoznamu náhradníkov (Ref. PRO-008792)

(Ref. PRO-008792)

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska centrálna banka

| 20.2.2023 | SK | Úradný vestník Európskej únie | CA 62/1 |
| --- | --- | --- | --- |

20.2.2023

SK

Úradný vestník Európskej únie

CA 62/1

---

Oznámenie o vyhlásení výberového konania na obsadenie pozícií členov Rady pre trhovú infraštruktúru nepochádzajúcich z centrálnych bánk a na vytvorenie zoznamu náhradníkov

(Ref. PRO-008792)

(2023/C 62 A/01)

Týmto oznámením o vyhlásení výberového konania začína Európska centrálna banka (ECB) proces výberu a vymenovania dvoch členov Rady pre trhovú infraštruktúru nepochádzajúcich z centrálnych bánk a vytvorenia zoznamu náhradníkov.

1.   Všeobecné informácie

V súlade so Zmluvou o fungovaní Európskej únie a Štatútom Európskeho systému centrálnych bánk a Európskej centrálnej banky ponúka Eurosystém trhové infraštruktúry, platformy, aplikácie a súvisiace služby v oblasti hotovostného vyrovnania, vyrovnania obchodov s cennými papiermi a riadenia zábezpeky, medzi ktoré patria služby TARGET, ktoré zahŕňajú služby T2, T2S a TIPS a v budúcnosti aj ECMS.

Rada guvernérov ECB schválila 16. marca 2016 zriadenie Rady pre trhovú infraštruktúru. Rada pre trhovú infraštruktúru je riadiaci orgán zodpovedný za úlohy súvisiace s technickým a prevádzkovým riadením v oblasti trhovej infraštruktúry a platforiem. Dňa 25. januára 2019 prijala Rada guvernérov rozhodnutie Európskej centrálnej banky (EÚ) 2019/166 (ECB/2019/3) (1) (ďalej len „rozhodnutie“).

Členmi Rady pre trhovú infraštruktúru sú aj dvaja členovia nepochádzajúci z centrálnych bánk (bez hlasovacieho práva), z toho jeden so skúsenosťami vo funkcii riadiaceho pracovníka v oblasti platieb a jeden so skúsenosťami vo funkcii riadiaceho pracovníka v oblasti cenných papierov (kapitola 1 oddiel 2 prílohy II k rozhodnutiu).

Mandát Rady pre trhovú infraštruktúru vrátane jej cieľov, povinností a úloh je vymedzený v prílohe I k tomuto rozhodnutiu.

ECB zverejňuje toto oznámenie o vyhlásení výberového konania s cieľom vymenovať dvoch nových členov Rady pre trhovú infraštruktúru nepochádzajúcich z centrálnych bánk a vytvoriť zoznam náhradníkov, ktorý sa môže použiť na nahradenie členov Rady pre trhovú infraštruktúru nepochádzajúcich z centrálnych bánk.

2.   Miesto výkonu práce

Služby sa poskytujú na diaľku aj v priestoroch ECB vo Frankfurte nad Mohanom v Nemecku a môžu sa vyskytnúť aj pracovné cesty na iné miesta v rámci EÚ.

3.   Postup: oznámenie o vyhlásení výberového konania

ECB prijíma prihlášky s cieľom vybrať a vymenovať dvoch kandidátov nepochádzajúcich z centrálnych bánk do funkcie členov Rady pre trhovú infraštruktúru, a vytvoriť zoznam ich náhradníkov. Pri výbere sa zohľadňuje výlučne kvalita podaných prihlášok.

Na postup sa vzťahuje príloha IV k rozhodnutiu, ktorá ustanovuje postupy a požiadavky na výber, menovanie a nahradzovanie členov Rady pre trhovú infraštruktúru nepochádzajúcich z centrálnych bánk, ako aj rozhodnutie Európskej centrálnej banky (EÚ) 2016/245 (ECB/2016/2) (2).

4.   Podrobnejšie informácie

Kompletná dokumentácia (v anglickom jazyku), ktorá obsahuje informácie o a) úlohe Rady pre trhovú infraštruktúru; b) úlohe členov Rady pre trhovú infraštruktúru nepochádzajúcich z centrálnych bánk; c) kritériách výberu; d) relevantných finančných aspektoch a e) postupe podávania prihlášok a lehote na podávanie prihlášok (35 dní od dátumu uverejnenia tohto oznámenia v Úradnom vestníku Európskej únie) je k dispozícii na webovom sídle ECB na tejto adrese: https://www.ecb.europa.eu/ecb/jobsproc/tenders/html/index.sk.html.

5.   Ďalšie informácie

V prípade akýchkoľvek otázok týkajúcich sa tohto postupu sa kandidáti môžu obrátiť na:

| Francois-Guillaume Bertrand |
| --- |
| European Central Bank |
| Directorate General Market Infrastructure and Payments |
| Sonnemannstrasse 22 |
| 60314 Frankfurt am Main |
| NEMECKO |
| Tel. +49 69 13448475 |

Francois-Guillaume Bertrand

European Central Bank

Directorate General Market Infrastructure and Payments

Sonnemannstrasse 22

60314 Frankfurt am Main

NEMECKO

Tel. +49 69 13448475

Otázky je potrebné zaslať e-mailom na adresumip-procurement@ecb.europa.eu. ECB nepreberie žiadnu zodpovednosť za otázky, ktoré neboli vznesené tak, ako je uvedené vyššie.

---

(1)  Rozhodnutie Európskej centrálnej banky (EÚ) 2019/166 z 25. januára 2019 o Rade pre trhovú infraštruktúru, ktorým sa zrušuje rozhodnutie ECB/2012/6 o zriadení Rady TARGET2-Securities (ECB/2019/3) (Ú. v. EÚ L 32, 4.2.2019, s. 14).

(2)  Rozhodnutie Európskej centrálnej banky (EÚ) 2016/245 z 9. februára 2016 ustanovujúce pravidlá obstarávania (ECB/2016/2) (Ú. v. EÚ L 45, 20.2.2016, s. 15) v znení rozhodnutia Európskej centrálnej banky (EÚ) 2016/956 zo 7. júna 2016, ktorým sa mení rozhodnutie (EÚ) 2016/245 (ECB/2016/2) ustanovujúce pravidlá obstarávania (ECB/2016/17) (Ú. v. EÚ L 159, 16.6.2016, s. 21) a rozhodnutie Európskej centrálnej banky (EÚ) 2020/380 z 18. februára 2020, ktorým sa mení rozhodnutie (EÚ) 2016/245 ustanovujúce pravidlá obstarávania (ECB/2020/10) (Ú. v. EÚ L 69, 6.3.2020, s. 41).

---